മുഹമ്മദ് നബിയുടെ പേരില് സിനിമ പിടിക്ക്, അപ്പോള് കാണാം, ജീത്തു ജോസഫിനെതിരെ വിദ്വേഷ പ്രചരണം നാദിര്ഷ ഒരുക്കുന്ന ഈശോ എന്ന ചിത്രത്തിന്റെ പേരില് വിവാദം കനക്കുകയാണ്. കഴിഞ്ഞ ദിവസം സംഭവത്തില് പ്രതികരണവുമായി ഫാ.ജെയിംസ് പനവേലില് രംഗത്തെത്തിയിരുന്നു. അദ്ദേഹത്തിന്റെ പ്രസംഗം സമൂഹമാധ്യമത്തില് വൈറലായിരന്നു. ഈശോ എന്ന് ഒരു സിനിമയ്ക്ക് പേരിട്ടാല് പൊട്ടാനായി നില്ക്കുന്ന വ്രണമാണോ മതവികാരമെന്നാണ് ഫാ.ജെയിംസ് ചോദിച്ചത്. സംവിധായന് ജീത്തു ജോസഫ്, ജിയോ ബേബി എന്നിവര് വൈദികന്റെ പ്രസംഗം പങ്കുവെച്ചിരുന്നു. ഇപ്പോഴിതാ പ്രസംഗം പങ്കുവെച്ചതിന്റെ പേരില് ജീത്തു ജോസഫിനെതിരെ വിദ്വേഷ പ്രചരണം നടക്കുകയാണ്. എന്നാല് പങ്കുവെച്ച ഫേസ്ബുക്ക് പോസ്റ്റിന് താഴെ നിരവധി പേരാണ് താരത്തിനെതിരെ വിദ്വേഷം നിറഞ്ഞ കമന്റുകള് എഴുതിയിരിക്കുന്നത്. മുഹമ്മദ് നബിയുടെ പേരില് സിനിമ പിടിക്ക്, അപ്പോള് കാണാം, മുസ്ലീം ദൈവങ്ങളെ എന്തുകൊണ്ടാണ് സിനിമയാക്കാത്തത്, ആള്ത്താരയില് നിന്നു കൊണ്ട് അച്ഛന് പറയുന്നത് കവല പ്രസംഗമാണ്, ഇതുപോലുള്ള രാണ്ടാം കിട കോമാളികള്ക്ക് ഇടാനുള്ളതല്ല കര്ത്താവിന്റെ നാമം, ഇതുവരെ വാ തുറന്നാല് സങ്കി എന്നായിരുന്നു ചര്ച്ചകാരുടെ വിമര്ശനം. ഇപ്പോള് ക്രിസംഘി എന്നുകൂടെ. കമ്യൂണിസ്റ്റ് മാധ്യമങ്ങളുടെയും ഇസ്ലാമിക് ഫണ്ടിങ് കിട്ടുന്ന മാധ്യമങ്ങളുടെയും ചര്ച്ച അത്രേ ഉള്ളു വ്യത്യാസം, ഇത്തരത്തിലുള്ള കമന്റുകളാണ് പോസ്റ്റിന് താഴെ വരുന്നത്. ഫാദര് ജെയിംസ് പനവേലിന്റെ പ്രസംഗം ഇങ്ങനെയായിരുന്നു സ്വാതന്ത്ര്യം ലഭിച്ച് 75 വര്ഷം പിന്നിടുമ്ബോള് നമുക്ക് സൗകര്യങ്ങളും നേട്ടങ്ങളുമുണ്ട്. പക്ഷെ നമ്മുടെ കൂടെ ജീവിക്കുന്ന മനുഷ്യനെ അവന്റെ നിറം നോക്കി, മതം നോക്കി, ജാതി നോക്കി, കുടുംബ മഹിമ നോക്കി വകഞ്ഞു മാറ്റുന്ന മനോഭാവം ഉണ്ടെങ്കില് ക്രിസ്തു ഇല്ല, ജീവിതത്തില് സത്യമില്ല. രണ്ടാഴ്ച്ച മുമ്ബാണ് നാദിര്ഷയുടെ ഇറങ്ങാനിരിക്കുന്ന സിനിമക്ക് ഈശോ എന്ന പേരു വീണത്. ഉടന് തന്നെ വാളും വടിയുമായി കത്തിക്കാന് ഇറങ്ങിത്തിരിച്ച ഒരു ക്രൈസ്തവ സമൂഹം ഇവിടെയുണ്ട്. ഇതിനു മുമ്ബും സിനിമകള്ക്ക് പേര് വന്നിട്ടുണ്ട്, ഈ.മ.യൗ, ആമേന്, ഹല്ലേലൂയ്യ എന്നിങ്ങനെ എന്തെല്ലാം സിനിമകള് ഉണ്ടായിട്ടുണ്ട്. അന്നൊക്കെ സംയമനം പാലിച്ച ക്രിസ്ത്യാനി ഇന്ന് വാളെടുത്തിറങ്ങിയിരിക്കുകയാണ്. അങ്ങനെ സമൂഹമാധ്യമങ്ങളില് നമുക്ക് ക്രിസംഘി എന്ന പേര് വീണു. അത് നമ്മുടെ സ്വഭാവം കൊണ്ട് നമുക്ക് കിട്ടിയ പേരാണ്. പണ്ടൊന്നും നമ്മള് ഇങ്ങനെയായിരുന്നില്ല. മറ്റുള്ളവരേക്കാളും തീവ്രമായ വര്ഗീയത എങ്ങനെയാണ് നമ്മളിലേക്ക് വന്നത്. ഈശോ എന്ന പേരില് ഒരു സിനിമ ഇറക്കിയാല് പഴുത്ത് പൊട്ടാറായി നില്ക്കുന്ന വ്രണമാണോ നിങ്ങളുടെ മതവികാരം. ഇതിനപ്പുറമാണ് ക്രിസ്തു എന്ന് മനസിലാക്കുന്ന ഒരു വിശ്വാസിക്ക് ഇതൊന്നും ഒന്നുമല്ല. ക്രിസ്തുവിനെ ശരിയായി ഉള്ക്കൊള്ളാന് കഴിയാതെ വരുമ്ബോഴാണ് കൊത്തി കീറാനും മാന്തി കീറാനും തീ കത്തിക്കാനും ഇറങ്ങുന്ന വര്ഗീയവാദി ക്രിസ്ത്യാനികളാകുന്നത്. ഇത് സമുദായവാദമാണ്, മതാത്മകതയാണ്. നമുക്ക് വേണ്ടത് സമുദായവാദമോ മതാത്മകതയോ അല്ല. നമുക്ക് വേണ്ടത് ആത്മീയതയാണ്. അത് മനുഷ്യനെ സ്നേഹിക്കലാണ്, ചുറ്റുമുള്ള മനുഷ്യനെ തിരിച്ചറിയലാണ്.